Diari Oficial de la Generalitat Valenciana


Sumari del DOGV 8385, del 18-09-2018 (2018/8561)

RESOLUCIÓ de 12 de setembre de 2018, del director general de l'Institut Valencià de la Joventut, de concessió de les ajudes a entitats locals per a l'adquisició d'equipament en tecnologia de la informació i la comunicació (TIC) durant l'any 2018.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8385

Data del DOGV
:   18-09-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8561


Data del document
:   12-09-2018

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de setembre de 2018, del director general de l'Institut Valencià de la Joventut, de concessió de les ajudes a entitats locals per a l'adquisició d'equipament en tecnologia de la informació i la comunicació (TIC) durant l'any 2018. [2018/8561]  
A. Per Ordre 3/2018, d'11 d'abril, de la Vicepresidència i Conselleria d'Igualtat i Polítiques Inclusives, publicada en el Diari Oficial de la Generalitat Valenciana número 8276, de 18 d'abril de 2018, s'estableixen les bases reguladores de la concessió d'ajudes a entitats locals per a programes de joventut i d'equipament en tecnologia de la informació i la comunicació (TIC).  
Per Resolució de 28 de maig de 2018, del director general de l'Institut Valencià de la Joventut, publicada en el Diari Oficial de la Generalitat Valenciana número 8313, de 8 de juny de 2018, es convoquen les ajudes a entitats locals per a l'adquisició d'equipament en tecnologia de la informació i la comunicació (TIC) durant l'any 2018.  
B. Vista la proposta de la concessió d'ajudes de 10 de setembre de 2018, que ha elevat la comissió d'avaluació, després de l'estudi i baremació de les sol·licituds presentades, i d'acord amb el que s'estableix en l'article 14.2 de la referida ordre de bases, resolc:  
  
I. Concedir, a les entitats que s'indica en els annexos I, II, III, IV i V, les quantitats que s'hi expressa, amb càrrec a la línia de subvenció SE0000096 del pressupost de l'Institut Valencià de la Joventut per a 2018, en concepte d'ajudes a entitats locals per a l'adquisició d'equipament en tecnologia de la informació i la comunicació (TIC) durant l'any 2018, per un import global màxim de 100.000 euros.  
  
II. Excloure'n les sol·licituds assenyalades en l'annex VI, corresponents a diverses entitats locals, per no ajustar-se al que disposa l'esmentada ordre de bases.  
  
III. L'adquisició d'equipament en tecnologia de la informació i la comunicació (TIC) per a la qual s'haja concedit l'ajuda es justificarà d'acord amb l'apartat nové de la citada Resolució de 28 de maig de 2018, mitjançant la documentació següent, que haurà de presentar-se de forma telemàtica:  
1. Memòria justificativa de l'adquisició de l'equipament objecte de la subvenció, segons l'annex IV de la convocatòria d'aquesta ajuda, que haurà de detallar i/o aportar:  
a) Data d'adquisició de l'equipament (TIC).  
b) Nombre de participants de cada activitat, amb especificació d'edat i sexe.  
c) Cost.  
d) Fotografia de l'equipament on s'aprecie l'etiqueta amb la llegenda «Equip finançat per l'IVAJ» i el logo de l'IVAJ.  
e) Publicitat efectuada.  
f) Data d'instal·lació de l'equipament (TIC) al centre d'informació juvenil  
2. Relació de documents de despesa o factures amb la signatura de la persona titular de la secretaria o intervenció de l'entitat local, la qual en certificarà tant la seua veracitat com que tota aquesta documentació no ha sigut utilitzada per a justificar cap altra subvenció (annex V de la convocatòria d'aquesta ajuda). Aquesta relació ha de contindre:  
a) Número d'ordre.  
b) Data d'emissió.  
c) Forma de pagament.  
d) Proveïdor.  
e) NIF.  
f) Concepte.  
g) Total factura.  
h) Import imputat a la subvenció.  
Els documents originals d'aqueixes despeses o factures podran ser requerits en qualsevol moment per l'IVAJ. L'entitat local es compromet a custodiar-los durant cinc anys.  
Tots els documents de despeses o factures correspondran a adquisició d'equipament realitzada de l'1 de gener al 31 d'octubre de 2018.  
3. El termini de justificació serà el comprés entre l'endemà del dia en què tinga lloc la recepció de la notificació de la resolució de concessió de l'ajuda i el dia 31 d'octubre de l'exercici al que s'aplica la subvenció, tots dos inclusivament.  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant del mateix òrgan que dicta la present resolució, en el termini d'un mes comptat des de l'endemà de la seua notificació, o bé, directament, recurs contenciós administratiu davant dels jutjats contenciosos administratius en el termini de dos mesos comptats des de l'endemà de la seua notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'estime oportuna.  
  
  
València, 12 de setembre de 2018.- El director general de l'Institut Valencià de la Joventut: Jesús Martí Nadal.